三老堂
作者：劉摰
朝代：宋

paragraphs: 三老非隱者，鄉里道義人。
締交何綢繆，白首情益親。
進退小或異，歸于重其身。
逸老田北效，築堂北溪上。
野拙彼二老，招跡日俱往。
幽泉弄清泠，平野得遐曠。
謂近隔城市，謂遠非山林。
青岑落尊酒，白雲貯衣襟。
歲月付清醉，志藴還長吟。
頹俗可以敦，媮風爲之重。
人生苦飄忽，事往真幻夢。
但聞三人墓，蕭蕭木已已拱。
朅來撫陳跡，春衣吹我衣。
牆邊見殘萼，屋角懸斜暉。
雍琴感今昔，遼鶴驚是非。
世故無足言，徘徊壞牆下。
思人愛樹木，況此巋然者。
子孫固無忘，又將告里社。